# Walker Scobell

Walker Scobell (Virginia Beach, 5 de gener de 2009) és un actor estatunidenc. El 2022 va protagonitzar les pel·lícules d'acció i comèdia The Adam Project i Secret Headquarters. El 2023, va començar a interpretar a Percy Jackson, el protagonista de la sèrie de televisió fantàstica Percy Jackson and the Olympians.

## Vida personal

Scobell va néixer el 5 de gener de 2009 a Virginia Beach, Virgínia. El seu pare és en Pete Scobell, un ex-Navy SEAL, i la seva mare la Heather Scobell; té una germana més gran, la Leena, i un germà més petit, en Tanner. Scobell va viure a Colorado fins que la seva família es va traslladar a Fairview, Pennsilvània. Durant l'escola primària va fer classes de teatre i més endavant va pujar a l'escenari per actuar en la producció escolar de Mary Poppins.

## Carrera

L'agost de 2020, Scobell va fer l'audició per interpretar a la versió jove del personatge de Ryan Reynolds a la pel·lícula de Netflix The Adam Project. El 23 de novembre d'aquell mateix any, es va confirmar que Scobell interpretaria a Adam Reed de jove i que apareixeria a la pel·lícula juntament amb Reynolds, Zoe Saldaña, Mark Ruffalo i Jennifer Garner. Tot i que centenars de nens s'havien presentat per interpretar el paper, la imitació que Scobell va fer de Reynolds el va ajudar a aconseguir el paper. Scobell va dir que haver vist la pel·lícula Deadpool, la qual protagonitza Reynolds, moltes vegades, el va ajudar a poder imitar millor a Reynolds. El rodatge va tenir lloc a Vancouver, Canadà; va començar el novembre de 2020 i va acabar el març del següent any. The Adam Project va ser estrenada el març del 2020, primer als cinemes amb una estrena limitada i més tard a Netflix. La interpretació de Scobell va ser ben rebuda pel públic i per la crítica, amb molts dient que interpretà a una versió jove de Ryan Reynolds perfecta.
A finals de gener de 2021, durant el rodatge de The Adam Project, Scobell va fer l'audició per la pel·lícula Secret Headquarters i l'11 de juny d'aquell mateix any, es va anunciar que Scobell apareixeria a la pel·lícula, juntament amb Owen Wilson, Michael Peña i Jesse Williams, entre d'altres. Secret Headquarters va ser estrenada a Paramount+ el 5 d'agost de 2022.
Uns mesos abans de l'estrena de The Adam Project, Scobell va fer audicions pel paper de Percy Jackson a la nova sèrie de Disney+ Percy Jackson and the Olympians. L'abril del 2022, es va fer públic que Scobell seria Percy Jackson a la sèrie, en la qual l'acompanyarien Leah Sava Jeffries i Aryan Simhadri en els papers d'Annabeth Chase i Grover Underwood, respectivament. La sèrie va ser estrenada el 20 de desembre de 2023.
El maig de 2023, Scobell va unir-se al repartiment de la pel·lícula Blood Knot, un drama familiar amb Roberto Sneider com a director.

## Filmografia
### Pel·lícules

| Any | Pel·lícula | Paper | Notes |
| 2022 | The Adam Project | Adam Reed (jove) | |
| 2022 | Secret Headquarters | Charlie Kincaid | |
| TBA | Blood Knot | A anunciar | En producció |

### Televisió

| Any | Sèrie | Paper | Notes |
| 2023–present | Percy Jackson and the Olympians | Percy Jackson | Protagonista |

## Premis i nominacions

| Any | Premis | Categoria | Feina | Resultat | Ref. |
| 2022 | Premis MTV Movie & TV | Millor equip | The Adam Project | Nominat | |
| 2024 | Family Film and TV Awards | Millor repartiment (televisió) | Percy Jackson and the Olympians | Nominat | |

## Notes

* ↑ Compartit amb Ryan Reynolds
* ↑ Compartit amb la resta del repartiment de Percy Jackson and the Olympians.

## Referències

* 1 2 3 «How Walker Scobell Became Percy Jackson 🔱». Teen Vogue, 22-12-2023. [Consulta: 5 febrer 2024].
* ↑ DeFrancesco, Dan. «LinkedIn becoming an unexpected dating site shows social media's shifting landscape». Business Insider, 05-01-2024. Arxivat de l'original el 15 gener 2024. [Consulta: 5 febrer 2024].
* ↑ Civita, Alicia. «Celebrity Birthdays: Maluma, Myke Towers, Ana Bárbara, Nodal, Ice Spice and More Famous People Born on January». The Latin Times, 03-01-2024. Arxivat de l'original el 5 gener 2024. [Consulta: 5 febrer 2024].
* 1 2 Martin, Jim. «Fairview's 13-year-old Walker Scobell to make Netflix movie debut alongside Ryan Reynolds in 'The Adam Project'». Go Erie, 15-02-2022. Arxivat de l'original el 17 febrer 2022. [Consulta: 5 febrer 2024].
* 1 2 Kershaw, Emma. «Who Is Walker Scobell? All About the Percy Jackson and the Olympians Star». People, 20-12-2023. Arxivat de l'original el 29 gener 2024. [Consulta: 5 febrer 2024].
* 1 2 Massing, Dana. «Walker Scobell stars in Netflix's "Adam Project" with Ryan Reynolds». Go Erie, 15-03-2022. Arxivat de l'original el 20 març 2022. [Consulta: 5 febrer 2024].
* ↑ «Disney+ ya tiene a su Percy Jackson: Walker Scobell protagonizará la nueva serie». Filo, 13-04-2022. Arxivat de l'original el 5 febrer 2024. [Consulta: 5 febrer 2024].
* ↑ Massing, Dana. «Walker Scobellset for 'Percy Jackson,' mum on 'Deadpool' appearance». Go Erie, 11-12-2023. Arxivat de l'original el 5 febrer 2024. [Consulta: 5 febrer 2024].
* 1 2 Cohen, Anne. «How to Find the Perfect 12-Year-Old Ryan Reynolds». Netflix, 15-03-2022. Arxivat de l'original el 5 febrer 2024. [Consulta: 5 febrer 2024].
* ↑ «The First Time: Walker Scobell». Rolling Stone, 22-04-2022. Arxivat de l'original el 15 desembre 2023. [Consulta: 5 febrer 2024].
* ↑ Kroll, Justin. «Jennifer Garner And Zoe Saldana Join Ryan Reynolds in ‘The Adam Project’ For Netflix And Skydance». Deadline Hollywood, 17-11-2020. Arxivat de l'original el 17 agost 2022. [Consulta: 5 febrer 2024].
* 1 2 Kit, Borys. «Mark Ruffalo, Catherine Keener Join Ryan Reynolds in ‘The Adam Project’ for Skydance, Netflix (Exclusive)». The Hollywood Reporter, 23-11-2020. Arxivat de l'original el 18 gener 2024. [Consulta: 5 febrer 2024].
* ↑ Murphy, Mekado. «Watch Ryan Reynolds Meet His Past Self in ‘The Adam Project’». The New York Times, 28-03-2022. Arxivat de l'original el 30 gener 2023. [Consulta: 5 febrer 2024].
* ↑ Ruttle, Joseph. «Where did Ryan Reynolds film The Adam Project? Around Vancouver, naturally». Vancouver Sun, 17-03-2022. [Consulta: 5 febrer 2024].
* ↑ Jirak, Jamie. «Ryan Reynolds Shares The Adam Project Photos of Gamora, Elektra, The Hulk, and Deadpool Stars». ComicBook, 03-03-2021. Arxivat de l'original el 21 desembre 2023. [Consulta: 5 febrer 2024].
* ↑ «Adam Project, The». Landmark Cinemas. Arxivat de l'original el 11 abril 2023. [Consulta: 5 febrer 2024].
* ↑ «Blake Lively, Ryan Reynolds make heads turn at premiere of New Netflix Film ‘The Adam Project’». The News, 01-03-2022. Arxivat de l'original el 22 març 2022. [Consulta: 5 febrer 2024].
* ↑ Winkelman, Natalia. «‘The Adam Project’ Review: Back Talk to the Future». The New York Times, 10-03-2022. Arxivat de l'original el 17 octubre 2023. [Consulta: 5 febrer 2024].
* ↑ King, Jordan. «The Adam Project Review». Empire, 10-03-2022. Arxivat de l'original el 14 gener 2024. [Consulta: 5 febrer 2024].
* ↑ Arthur, Joey. «“The Adam Project” The excellence of Ryan Reynolds and the emergence of Walker Scobell». The Wichitan, 22-04-2022. Arxivat de l'original el 27 octubre 2023. [Consulta: 5 febrer 2024].
* ↑ Bruce, David. «Walker Scobell Interview: Fairview teen stars in 'Secret Headquarters'». Go Erie. Arxivat de l'original el 12 agost 2022. [Consulta: 5 febrer 2024].
* ↑ Kroll, Justin. «Michael Peña Joins Owen Wilson In ‘Secret Headquarters’ For Paramount And Bruckheimer». Deadline Hollywood, 11-06-2021. Arxivat de l'original el 1 juny 2023. [Consulta: 5 febrer 2024].
* ↑ D'Alessandro, Anthony. «Owen Wilson Comedy ‘Secret Headquarters’ Jumping From Theaters To Paramount+». Deadline Hollywood, 01-06-2022. Arxivat de l'original el 19 juliol 2023. [Consulta: 5 febrer 2024].
* ↑ Demuth, Baylee. «Fairview's Walker Scobell cast as 'Percy Jackson' in Disney+ series». Go Erie, 11-04-2022. Arxivat de l'original el 11 abril 2022. [Consulta: 5 febrer 2024].
* ↑ Otterson, Joe. «‘Percy Jackson’ Disney Plus Series Casts ‘Adam Project’ Star Walker Scobell in Lead Role (EXCLUSIVE)». Variety, 11-04-2022. Arxivat de l'original el 17 desembre 2023. [Consulta: 5 febrer 2024].
* ↑ Porter, Rick. «‘Percy Jackson’ Disney+ Series Casts 2 Key Roles». The Hollywood Reporter, 05-05-2022. Arxivat de l'original el 18 gener 2024. [Consulta: 5 febrer 2024].
* ↑ Porter, Rick. «‘Percy Jackson’ Disney+ Series Sets Premiere Date, Unveils New Teaser». The Hollywood Reporter, 18-08-2023. Arxivat de l'original el 18 gener 2024. [Consulta: 5 febrer 2024].
* 1 2 Barraclough, Leo. «Roberto Sneider to Direct ‘Blood Knot,’ David Morse, Michael Stahl-David, Walker Scobell Join Cast (EXCLUSIVE)». Variety, 16-05-2023. Arxivat de l'original el 24 maig 2023. [Consulta: 5 febrer 2024].
* ↑ Rajput, Priyanca. «Roberto Sneider to Direct ‘Blood Knot,’ David Morse, Michael Stahl-David, Walker Scobell Join Cast (EXCLUSIVE)». KFTV, 04-07-2023. Arxivat de l'original el 16 desembre 2023. [Consulta: 5 febrer 2024].
* ↑ Hipes, Patrick. «MTV Movie & TV Awards Unveil Scripted And Unscripted Nominations: ‘Spider-Man: No Way Home’, ‘Euphoria’ Lead Way For Now-Combined Event». Deadline Hollywood, 11-05-2022. Arxivat de l'original el 20 maig 2023. [Consulta: 5 febrer 2024].
* ↑ Rice, Lynette. «CBS Reveals Nominations, Hosts For Family Film And TV Awards In January». Deadline Hollywood, 28-12-2023. Arxivat de l'original el 7 gener 2024. [Consulta: 13 febrer 2024].
* ↑ Rice, Lynette. «2024 Family Film & TV Awards Winners: See The Complete List». Deadline Hollywood, 27-01-2024. Arxivat de l'original el 29 gener 2024. [Consulta: 13 febrer 2024].